# Aleksandra Kosteniuk

Aleksandra Konstantínovna Kosteniuk (en rus: Александра Константиновна Костенюк), nascuda el 23 d'abril de 1984 a Perm, Districte Federal del Volga), és una Gran Mestre d'escacs russa, i la XIV Campiona del Món (entre 2008 i desembre de 2010).
El novembre de 2004, va obtenir el títol de Gran Mestre Internacional, el màxim títol atorgat per la FIDE, essent la vintena dona en rebre'l. Anteriorment, ja havia obtingut els títols de WGM i de WIM.
A la llista d'Elo de la FIDE del desembre de 2021, hi tenia un Elo de 2516 punts, cosa que en feia la jugadora (femenina) número 4 (en actiu) de Rússia, i la 13a millor jugadora al rànquing mundial femení. El seu màxim Elo va ser de 2543 punts, a la llista de setembre de 2014 (posició 478 al rànquing mundial).

## Biografia

Kosteniuk té doble nacionalitat suïssa i russa. Va estar casada amb Diego Garces, un suís d'ascendència colombiana, 25 anys més gran que ella, i té una filla, Francesca Maria, nascuda el 22 d'abril de 2007. El 2015 Kosteniuk es va casar novament amb el GM rus Pàvel Tregúbov.
Kosteniuk ha estat comparada amb la tennista russa (resident a Miami Beach) Anna Kúrnikova, però ella rebutja la comparació en tant que Kosteniuk sí que ha guanyat torneigs individuals importants.

## Resultats destacats en competició

Kosteniuk va aprendre a jugar als escacs als cinc anys, quan la va ensenyar el seu pare, conjuntament amb la seva germana petita Oxana, qui també té un nivell de joc de mestre. El 1994 fou Campiona d'Europa Sub-10 femenina, i el 1996 guanyà novament aquesta competició, però en categoria Sub-12. També el 1996 es proclamà Campiona del món femenina Sub-12, a Cala Galdana.
El 2001, als 17 anys, va assolir la final del Campionat del món femení d'escacs, però hi fou derrotada per na Zhu Chen. Tres anys després, el 2004, va esdevenir Campiona femenina d'Europa, en guanyar el torneig pel campionat a Dresden, Alemanya. El 2005 va guanyar el Campionat femení de Rússia, a Samara, amb una puntuació de (+7 =4 -0). L'agost de 2006, va esdevenir la primera campiona del món de la modalitat d'escacs Chess960 (o Fischer random) en vèncer l'alemanya Elisabeth Pähtz per 5.5 a 2.5. Va defensar amb èxit aquest títol el 2008 guanyant Katerina Lahnó 2.5-1.5. De tota manera, el seu èxit més destacat ha estat sens dubte guanyar el Campionat del món d'escacs femení de 2008, guanyant a la final la jove prodigi xinesa Hou Yifan, per 2.5-1.5.
El desembre de 2010 va participar, per defensar el seu títol mundial, en el Campionat del món d'escacs femení de 2010 celebrat a Turquia. En el torneig, jugat per sistema d'eliminació directa, va perdre en tercera ronda i, per tant, fou eliminada, contra Ruan Lufei, la qual perdria posteriorment la final contra la nova campiona mundial, Hou Yifan. El 2011 es proclamà Campiona femenina de Suïssa
El 2012 empatà al segon lloc al Campionat del món femení de ràpides a Batumi, Geòrgia, amb 8/11 punts, amb Humpy Koneru i Katerina Lahnó (la campiona fou Antoaneta Stéfanova).
L'estiu de 2013 empatà al segon lloc al campiona d'Europa femenina a Budapest, amb 8/11 punts, amb Salome Melia, Lilit Mkertxian, Viktorija Cmilyte, Bela Khotenashvili i Monika Socko (la campiona fou Hoang Thanh Trang)
L'octubre de 2013 fou segona a la Superfinal del Campionat de Rússia femení, a Nijni Nóvgorod, amb una puntuació de 6.5/9, mig punt per sota de Valentina Gúnina.
El 2013 va esdevenir la primera dona a guanyar el campionat de Suïssa absolut. Aquell any també va guanyar el campionat femení, i va esdevenir així la primera persona a guanyar els dos títols, femení i masculí, a Suïssa. A finals del 2013 va jugar el Campionat d'Europa per equips al segon tauler de la selecció russa. Hi va puntuar 7.5/8 i l'equip rus va guanyar la medalla d'argent.
El 2014 va empatar al primer lloc amb Katerina Lahnó al Campionat del Món femení de semiràpides, celebrat a Khanti-Mansisk, i for segona al desempat, ja que Lagno va guanyar-la en l'enfrontament directe.
L'abril de 2015, va contribuir a que Rússia guanyés l'argent al Campionat del món femení per equips, puntuant 4/7 al segon tauler. També el 2015 Kosteniuk va guanyar el Campionat d'Europa Femení de l'ACP d'escacs ràpids celebrat a Kutaisi.
L'octubre de 2016 guanyà de nou el Campionat femení de Rússia, a Novosibirsk, amb una puntuació de (+7 =3 -1), un punt i mig per davant de la segona classificada, Natàlia Pogonina.
El maig de 2019 fou una de les vuit jugadores que va disputar el recentment reinstaurat Torneig de Candidates que serviria per determinar l'aspirant al títol mundial en el Campionat del món d'escacs femení de 2020, i hi acabà setena, amb 6/12 punts; la campiona fou Aleksandra Goriàtxkina.
El desembre de 2021 es proclamà Campiona del món de semiràpides.

## Partides notables

* Alexandra Kosteniuk vs Alexander Onischuk, Corus, Grup B 2005, obertura Ruy López, variant clàssica (C65), 1-0
* Anna Uixénina vs Alexandra Kosteniuk, Campionat del món d'escacs femení, 2008, defensa Nimzo-Índia, clàssica, variant Noa (E34), 0-1

## Bibliografia

* Kosteniuk, Alexandra. How I became a grandmaster at age 14. Moscow, 2001. ISBN 5-8293-0043-5.
* Как стать гроссмейстером в 14 лет. Moscow, 2001. 202, [2] с., [16] л. ил. ISBN 5-89069-053-1. (rus)
* Как научить шахматам : дошкольный шахматный учебник / Александра Костенюк, Наталия Костенюк. Moscow : Russian Chess House, 2008. 142 с ISBN 978-5-94693-085-7. (rus)

## Referències

* ↑ «"Rànquing d'escaquistes femenines per federació: Rússia"» (en anglès). lloc web de la FIDE. [Consulta: 29 desembre 2021].
* ↑ «"Rànquing d'escaquistes femenines: Top-100"» (en anglès). lloc web de la FIDE. [Consulta: 29 desembre 2021].
* ↑ Posició al rànquing mundial i evolució Elo d'Aleksandra Kosteniuk «benoni.de» (en alemany). Arxivat de l'original el 2014-10-17. [Consulta: 9 setembre 2014].
* 1 2 3 chessqueen.com - Chess Queen Alexandra Kosteniuk's Chess Blog
* ↑ Diverses fotos de Frascati (italià)
* ↑ «Francesca Maria Kosteniuk enters the world». ChessBase, 21-06-2007. [Consulta: 10 octubre 2015].
* ↑ «Alexandra Kosteniuk Marries Pavel Tregubov», 08-08-2015. Arxivat de l'original el 10 d'agost 2015. [Consulta: 10 octubre 2015].
* ↑ «Campionats del món per edats: campions» (en portuguès). brasilbase. [Consulta: 13 febrer 2014].
* ↑ «Campionat d'Europa d'escacs individual femení, Dresden, Alemanya, quadre de classificació i reportatge» (en anglès). The Week In Chess, 491. TWIC, 2004. Arxivat de l'original el 7 d'agost 2011. [Consulta: 26 agost 2010].
* ↑ http://chess-results.com, Dipl.Ing. Heinz Herzog -. «Chess-Results Server Chess-results.com - 5th European Individual Women"s Chess Championship». [Consulta: 10 gener 2020].
* ↑ La notació (+x -y =z) vol dir que el jugador de referència va guanyar x partides, en va perdre y, i va fer taules en z.
* ↑ ChessBase.com - Chess News - Mainz 2008 Kosteniuk wins Chess960, Rybka and Shredder qualify
* ↑ «Campionat del món femení de 2010» (en anglès). Lloc web oficial. Federació turca d'escacs, 01-12-2010. [Consulta: 3 gener 2011].
* ↑ «Campionat del món femení de 2010, reportatge» (en anglès). Chessbase.com, 24-12-2010. [Consulta: 3 gener 2011].
* ↑ SSB: Llista de campiones de Suïssa femenines Arxivat 2010-04-27 a Wayback Machine. (alemany)
* ↑ «Stefanova and Gunina winners at World Rapid and Blitz Championships» (en anglès). chessvibes.com. Arxivat de l'original el 14 de desembre de 2013. [Consulta: 14 desembre 2013].
* ↑ Crowther, Mark. «European Individual Women's Championship 2013» (en anglès). TWIC, 23-07-2013. [Consulta: 13 desembre 2013].
* ↑ «Classificació i partides del Campionat d'Europa d'escacs femení de 2013, Belgrad». chessgames.com. [Consulta: 13 desembre 2013].
* ↑ Crowther, Mark. «66th Russian Championship Super Final 2013» (en anglès). New In Chess, 14-10-2013. Arxivat de l'original el 2016-10-04. [Consulta: 28 desembre 2013].
* ↑ «19th European Women's Team Chess Championship 2013». Chess-Results. [Consulta: 3 maig 2020].
* ↑ «Kateryna Lagno is Women's World Rapid Champion» (en anglès). chessdom.com, 25-04-2014. [Consulta: 17 agost 2014].
* ↑ «Title: Kateryna Lagno crowned Women's World Rapid Champion». FIDE, 25-04-2014. [Consulta: 9 gener 2016].
* ↑ «Women's World Team Chess Championship 2015». chessresults. [Consulta: 4 maig 2020].
* ↑ «Alexandra Kosteniuk wins European-ACP Women's Rapid Championship». Chessdom, 04-06-2015. [Consulta: 18 novembre 2015].
* ↑ «Riazantsev and Kosteniuk are 2016 Russian champions». chessdom.com. [Consulta: 3 novembre 2016]. (anglès)
* ↑ Pereira, Antonio «Goryachkina is the new World Championship challenger» (en anglès). chessbase, 14-06-2019 [Consulta: 29 març 2020].
* ↑ Houska, Jovanka. «Goryachkina Wins Women's Candidates' Ahead Of Anna Muzychuk» (en anglès). Chess.com, 18-06-2019. [Consulta: 29 març 2020].
* ↑ «Nodirbek Abdusattorov and Alexandra Kosteniuk win World Rapid Championship». FIDE, 28-12-2021 [Consulta: 29 desembre 2021].

## Enllaços externs

* Bartelski, Wojciech. «Fitxa d'Aleksandra Kosteniuk a OlimpBase» (en anglès). olimpbase.org. [Consulta: 30 desembre 2021].
* ChessBase: Alexandra Kosteniuk is Women's World Champion
* Alexandra Kosteniuk's chess tips
* Interview with Grandmaster Alexandra Kosteniuk on LatestChess site